stanford-oval/wikipedia huggingface dataset:
Ome Robert

"Ome Robert" (בעברית: "דוד רוברט") הוא שיר שהוקלט על ידי הזמר ההולנדי יוסט קליין. הוא יצא לאור ב-26 באפריל 2018, בהוצאת חברת התקליטים מאדה מיוזיק, כסינגל השני והאחרון מתוך אלבומו הרביעי של קליין, Albino.‏
השיר הגיע למקום השני במצעד 100 הסינגלים ההולנדיים, ולמקום ה-21 במצעד הפזמונים השבועי של ליטא. השיר נכתב והולחן על ידי קליין, ומיק ספק, שגם הפיק אותו מוזיקלית. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-34.5 מיליון השמעות.
וידאו קליפ

הווידאו קליפ הרשמי של השיר פורסם ב-26 באפריל 2018. נכון לספטמבר 2024 עומד מונה הצפיות של הקליפ על למעלה מ-3 מיליון צפיות.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  הולנד | מצעד 100 הסינגלים ההולנדיים | 2 |  |
|  ליטא | AGATA | 21 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 26 באפריל 2018 | סטרימינג • הורדה דיגיטלית | מאדה מיוזיק |  |
הערות שוליים

↑  "Albino - Album by Joost". Spotify. נבדק ב-11 בדצמבר 2023. {{cite web}}:  (עזרה)
↑  "Dutch Single Tip 25/05/2024" (בהולנדית). MegaCharts. נבדק ב-26 במאי 2024. {{cite web}}:  (עזרה)
↑  "2024 21-os savaitės klausomiausi (Top 100)" (בליטאית). AGATA. 24 במאי 2024. ארכיון מ-24 במאי 2024. נבדק ב-24 במאי 2024. {{cite web}}:  (עזרה)
↑  Ome Robert, Spotify
↑   Joost - Ome Robert (Official Video), סרטון בערוץ "joost klein", באתר יוטיוב, 26 באפריל 2018
↑  Ome Robert - Single, apple
LEA (צופן)

| --- | --- |

תרשים הפונקציה הפנימית של צופן LEA
 מידע כללי
 תכנון:  Deukjo Hong, Jung-Keun Lee, Dong-Chan Kim, Daesung Kwon, Kwon Ho Ryu, ו-Dong-Geon Lee
 פרסום:  2013
 מבנה הצופן
 אורך מפתח:  128/192/256 סיביות
 אורך בלוק:  128 סיביות
 מבנה:  ARX
 מספר סבבים:  24/28/32 סבבים בהתאמה
LEA (ראשי תיבות של: Lightweight Encryption Algorithm) הוא צופן בלוקים קל משקל במבנה ARX הממוטב למעבדי 32 ו-64 ביט ונועד לפטלפורמות מחשוב זעירות. הצופן פועל על בלוק באורך 128 סיביות, מקבל מפתח הצפנה באורך 128, 192 או 256 סיביות ומחזיר בלוק מוצפן באורך 128 סיביות. קוד האלגוריתם זעיר, הוא מהיר מ-AES ומציג ביצועים טובים בתוכנה על מעבדים נפוצים כמו אינטל ו-AMD. בחומרה הוא מגיע לתפוקה טובה ביחס לאלגוריתמים מתחרים. לדעת המפתחים הצופן בטוח נגד כל ההתקפות הידועות נגד צופן בלוקים. ב-2013 הוכנס LEA לתקן הצפנה עבור IoT על ידי TTA (דרום קוראה) החבר ב-3GPP.
רקע ומוטיבציה

LEA פותח ב-2013 על ידי Deukjo Hong, Jung-Keun Lee, Dong-Chan Kim, Daesung Kwon, Kwon Ho Ryu, ו-Dong-Geon Lee, הוא חופשי לשימוש ואינו מוגן בפטנט. מטרת הפיתוח שלו היא להגן על פרטיות המידע במחשבים וטלפונים ניידים, שהשימוש בהם נעשה תכוף יותר ויותר ומשמשים בין היתר לתקשורת ברשתות החברתיות ומחשוב ענן. שימוש נוסף הוא בהגנה על תקשורת של סנסורים אלחוטיים, התקני תיוג זעירים ומדים חכמים כמו מונה חשמל הפועל מרחוק. מכשירים אלו מצוידים בדרך כלל במעבד קטן, רכיב תקשורת ולרוב פועלים על סוללה. הם מסוגלים לבצע חישובים בתוכנה ברמה מוגבלת ועם מעט זיכרון. לדעת המפתחים המעבר למעבדים חזקים יותר, 32 או 64 ביט בלתי נמנע כך שהצורך באלגוריתמים קלי משקל המותאמים למעבדים אלו רק ילך ויגדל.
צופן בלוקים הוא פרימיטיב קריפטוגרפי מהחשובים ביותר. הוא משמש כמרכיב עיקרי בהצפנה סימטרית, אימות מסרים, מחולל אקראי ופונקציית גיבוב. צופן הבלוקים התקני והנפוץ בעולם כיום AES, משיג ביצועים טובים הן בתוכנה והן בחומרה ונחשב בטוח אחרי ששרד חמש עשרה שנות קריפטואנליזה מעמיקה. אך מאז המצאתו ההתקדמות הטכנולוגית הולידה צורך חדש ותקנים בינלאומיים הוסיפו קטגוריה הנקראת צופן קל משקל כמו תקן איזו ISO/IEC 29192-2 כשהמטרה שלהם היא יישום יעיל בחומרה עם צריכת אנרגיה נמוכה ביותר.
הצופן LEA עונה על ההגדרה בכמה היבטים:
הוא מכיל רק שלוש פעולות אריתמטיות בסיסיות: חיבור מודולרי, הזזה מעגלית ו-XOR שהן פעולות הנתמכות בכל המעבדים והן בדרך כלל מהירות, במיוחד על מעבדי 32 ו-64 סיביות.
מבנה ARX הוא מבנה קריפטוגרפי בטוח שנחקר רבות ונמצא בשימוש צפנים רבים כמו Salsa20. אין בו תיבות החלפה והוא המאפשר הפעלה מקבילית.
בניגוד ל-AES כל סבבי צופן LEA זהים.
הכנת המפתח פשוטה ויעילה.
צופן LEA הוא צופן חדש יחסית, הוא נחשב לדעת מפתחיו לצופן בטוח נגד כל ההתקפות הקריפטוגרפיות הידועות נגד צופן בלוקים ומכיל שולי ביטחון גבוהים כהכנה להתקפות לא ידועות. בין ההתקפות שנבדקו על ידי המפתחים הן: קריפטואנליזה דיפרנציאלית וליניארית כולל וריאציות שלהן כמו "דיפרנציאלים חתוכים" ו"דיפרנציאלים בלתי אפשריים" והתקפת מתאם אפס ליניארית, התקפת בומרנג והתקפה אינטגרלית.
הצופן אמור להיות מהיר ויעיל במימוש בתוכנה על פלטפורמות רבות עם תקורה נמוכה במיוחד המועילה בחסכון באנרגיה. במדידות שעשו המפתחים LEA מהיר יותר מ-AES וניתן ליישום באופן מקבילי תוך שימוש בפקודות SIMD ועם קוד מקור מינימלי שהוא אטרקטיבי במיוחד בסביבה מוגבלת זיכרון. LEA ייושם בתוכנה עם פחות מ-750 בתים (בעוד ש-AES לפי הפרסומים צורך 2400 בתים לפחות). צופן LEA נמצא יעיל בהשוואה לצפנים קלי משקל אחרים כמו TEA ,HEIGHT ,RC5, הצפנים SPECK ו-SIMON שפותחו על ידי NSA וכן PRESENT ו-CLEFIA שתוקננו על ידי ISO.
תיאור האלגוריתם

LEA הוא צופן בלוקים סימטרי איטרטיבי עם בלוק באורך 128 סיביות. המפתח הסודי יכול להגיע בשלושה אורכים אפשריים: 128, 192 או 256 סיביות. הפונקציה הפנימית של הצופן מבוצעת במספר הסבבים משתנה בהתאם לאורך המפתח: עבור מפתח 128 סיביות 24 סבבים, עבור מפתח 192 סיביות 28 סבבים ועבור מפתח 256 סיביות 32 סבבים. בתיאור האלגוריתם לא הובאה פונקציית פענוח, בגלל שהיא פשוט הפעולה ההופכית של ההצפנה.
כל הפעולות בצופן הן ברמת מילים באורך 32 סיביות. קלט האלגוריתם הוא המסר  P המחולק לארבע מילים:  P[0],P[1],P[2],P[3] באופן דומה מוצג פלט האלגוריתם  C. הזיכרון הפנימי של האלגוריתם מכיל גם הוא ארבע מילים:  X_{i}=X_{i}[0],X_{i}[1],X_{i}[2],X_{i}[3] כאשר  i מתייחס למספר הסבב. באותה הדרך, המפתח  K מחולק ל-4, 6 או 8 מילים בהתאם לאורכו:  K=K[0],K[1],...,K[\ell -1] כאשר  \ell  הוא אורך המפתח במילים (במפתח 256 מסיביות  \ell =256/32=8).
התרשים משמאל מתאר את פונקציית ההצפנה של LEA.
תיאור האלגוריתם > קידוד

ההמרה ממחרוזת בתים למילים וההפך היא לפי סדר בתים קטן (הערך הימני ביותר הוא ההערך הכי פחות משמעותי, במילים אחרות אם מתייחסים לבתים כאל ספרות בטווח 0-255 אז הבית בכתובת אפס מכיל את הספרה הכי פחות משמעותית). למשל נתון הקלט  a שמתקבל כמערך של 16 בתים:  a[0],a[1],...,a[16], הבית  a[i] מכיל את הסיביות  \{b_{8i},b_{8i+1},...,b_{8i+7}\}. כל מילה  P[i] מקודדת לפי:
הטבלה הבאה מסכמת את קידוד הקלט, הפלט והמפתח בצופן LEA:
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| 24 |  \cdots  | 31 | 16 |  \cdots  | 23 | 8 |  \cdots  | 15 | 0 |  \cdots  | 7 | קלט בסיביות |
| 0 | 0 | 0 | 0 | 0 | 0 | 0 | 0 | 0 | 0 | 0 | 0 | מספר מילה |
| 3 | 3 | 3 | 2 | 2 | 2 | 1 | 1 | 1 | 0 | 0 | 0 | מספר בית |
| 31 |  \cdots  |  \cdots  |  \cdots  |  \cdots  |  \cdots  |  \cdots  |  \cdots  |  \cdots  |  \cdots  |  \cdots  | 0 | מספר הסיבית במילה |
תיאור האלגוריתם > הכנת המפתח

הפרוצדורה להכנת המפתח מייצרת ממפתח המאסטר המסופק על ידי המשתמש רצף של תת-מפתחות  RK_{i} כדלהלן:
תחילה מגדירים את הקבועים הבאים בבסיס הקסדצימלי:
| --- | --- |
 \delta [0]={\text{0xc3efe9db}}:  \delta [1]={\text{0x44626b02}}
 \delta [2]={\text{0x79e27c8a}}:  \delta [3]={\text{0x78df30ec}}
 \delta [4]={\text{0x715ea49e}}:  \delta [5]={\text{0xc785da0a}}
 \delta [6]={\text{0xe04ef22a}}:  \delta [7]={\text{0xe5c40957}}
ערכים אלו הם תוצאה של חישוב השורש הריבועי של המספר 766965 כאשר הספרות 76, 69 ו-65 הן קידוד אסקי של השם LEA. (זהו מנהג מקובל בצופן בלוקים כדי להראות שבחירתם אינה נובעת מהרצון להחדיר דלת סתרים).
אם המשתמש בחר במפתח 128 סיביות, תחילה מכינים שני מערכים זמניים: המערך  T המכיל 4 מילים לתוכו טוענים את מילות המפתח של המשתמש לפי הסדר ( T[0]=K[0],T[1]=K[1],...) והמערך  RK_{i} המכיל 6 מילים בו מאחסנים את תת-המפתחות עבור כל הסבבים כאשר  i מתייחס למספר הסבב. להכנת תת-המפתחות מחשבים את:
הסימן  \boxplus  מייצג כאן חיבור מודולו  2^{32}. הסימן  {\text{ROL}}_{i} מייצג הזזה מעגלית ברמת סיביות בגבולות מילה באורך 32 סיביות  i פוזיציות.
עבור מפתח באורך 192 סיביות טוענים ב- T את ששת המילים של המפתח שסופק על ידי המשתמש ו- RK מכיל בסך הכול 28 סטים אפשריים כך:
הכנת המפתח במקרה של 256 סיביות מתבצעת בסגנון דומה. שמונה מילות המפתח נטענות ב- T ו- RK מכיל 8 מילים כפול 32 סבבים כדלקמן:
תיאור האלגוריתם > הצפנה ופענוח

פונקציית ההצפנה מקבלת את בלוק  P=(P[0],P[1],P[2],P[3]) ואת תת-המפתחות עבור כל הסבבים בהתאם לגודל המפתח ומחזירה את הבלוק המוצפן  C=(C[0],C[1],C[2],C[3]).
תחילה מעתיקים את בלוק הקלט למערך מקומי  X_{0}[0],X_{0}[1],X_{0}[2],X_{0}[3] כאשר אפס מייצג את מצב הזיכרון הפנימי של האלגוריתם לפי תחילת ההצפנה. מכינים  r תת-המפתחות לפי התיאור לעיל. ומבצעים  r פעמים כדלקמן:
\oplus  הוא XOR, הסמל  \boxplus  מייצג כאן חיבור מודולו  2^{32}, הסמל  {\text{ROR}} הוא הזזה מעגלית לימין בגבולות מילה באורך 32 סיביות במספר פוזיציות המצוין אחריו. תוצאת ההצפנה היא המצב הפנימי  X_{r}[0],X_{r}[1],X_{r}[2],X_{r}[3] לאחר  r הסבבים:
פענוח מתבצע בדרך הפוכה. כל הצעדים המתוארים משוחזרים על ידי הצעדים ההפכיים (חיסור במקום חיבור והזזה לימין במקום הזזה לשמאל וההפך) למעט XOR שהוא הופכי של עצמו.
התקפת ערוץ צדדי

צפני בלוקים בדרך כלל רגישים לסוגים שונים של התקפת ערוץ צדדי ולכן במקרים שהצופן עלול להיות חשוף להתקפת ערוץ צדדי מיישמים אותו בשינויים אחדים לעיתים אף מרחיקי לכת מההצעה המקורית. למשל טבלאות האחזור של AES עלולות להדליף מידע בהתקפת ערוץ צדדי המודדת את גרף צריכת האנרגיה של הצופן בעת פעולתו, לכן ממליצים לא להשתמש בטבלאות החלפה אלא לחשב אותן בזמן ריצה. באופן כללי ביישום בפועל מנצלים טכניקות כמו bitslice ומיסוך (masking) על מנת למנוע דליפת מידע כתוצאה מאופן פעולת האלגוריתם. החסרון הוא שהאלגוריתם במקרה זה אינו מציג ביצועים זהים לזה שהוצהרו על ידי המפתחים, ברוב המקרים ההרעה בביצועים משמעותית. במקרה של LEA הרעה גדולה בקצב ההצפנה אינה מקובלת כי עיקר יתרונו הוא במהירות, לכן קיימת הצעה ליישום LEA בשיטת מיסוך שאינה פוגעת בתפוקתו באופן משמעותי. הרעיון הוא לפרמט את הקלט במקום למסך את הפעולות האריתמטיות. השינוי פועל כך שבמקום לעבד 16 בתי מידע בכל פעם, מעבדים רק 12 בתים, ובארבעה הנותרים מכניסים מידע דמי שתפקידו למסך את דפוס גל צריכת האנרגיה של הצופן.
ביטחון

כאמור צופן LEA הוא צופן חדש יחסית וקיימת מעט קריפטואנליזה שלו (לא כולל המחקר שעשו המפתחים). להלן שני מחקרים שמעידים שהצופן בטוח. קריפטואנליזה ליניארית חדשה הנקראת התקפת מתאם אפס וקריפטואנליזה דיפרנציאלית חדשה הנקראת "Automatic Differential Analysis".
ראו גם

צופן בלוקים
AES
הערות שוליים

↑  LEA: Hong, D.; Lee, J.K.; Kim, D.C.; Kwon, D.; Ryu, G.H.; Lee, D. LEA: A 128-Bit Block Cipher for Fast Encryption on Common Processors. In Proceedings of the 14th International Workshop on Information Security Applications, Jeju, Korea, 19–21 August 2013
↑  Efficient Hardware Implementation of the Lightweight Block Encryption Algorithm LEA
↑  An improved LEA block encryption algorithm to prevent side-channel attack in the IoT system
↑  Zero Correlation Linear Cryptanalysis on LEA Family Ciphers
↑  Automatic Differential Analysis of ARX Block Ciphers with Application to SPECK and LEA
SecondHandSongs

| --- | --- |

 סוג:  אתר אינטרנט 
 תקופת הפעילות:  2003–הווה (כ־21 שנים) 
 מייסדים:  בסטיאן דה זוטר, מתיאו דה זוטר ודניס מונסייר
 שפות תכנות:  PmWiki, דביאן, Apache, PostgreSQL, PHP
 secondhandsongs.com
 
Second Hand Songs הוא מאגר מידע מוזיקלי המרכז מידע על גרסאות כיסוי לשירים.
סמליל האתר הקודם
היסטוריה

האתר הוקם בתחילת 2003 בידי בסטיאן דה זוטר, מתיאו דה זוטר ודניס מונסייר הבלגים. בהמשך, נוספו כותבים נוספים ממדינות נוספות ברחבי העולם ובהן שוודיה, בריטניה, ברזיל, גרמניה והולנד.
מאגר המידע

האתר מקיף מעל 700 אלף גרסאות כיסוי, כ-90 אלף שירים מקוריים, 300 אלף קליפים וכ-135 אלף זמרים, להקות ומבצעים. לכל שיר מוקדש עמוד נפרד ובו נסקרות כל גרסאות הכיסוי (לעיתים אף מאות). לכל גרסה מוצג שם האמן המבצע, תאריך הביצוע או ההופעה הראשונים והמוזיקאים המשתתפים (מעבד, נגנים וכו'). האתר מקשר ליוטיוב וספוטיפיי לשמיעת השירים.
בנוסף למאגר המידע, מציע הארגון שירותי הסדרת זכויות יוצרים לתשלום תמלוגים לאמנים ומערכת פורומים לשיח על גרסאות הכיסוי ולאיתור מידע עליהן.
התשתית הטכנית של האתר מבוססת על תוכנת הויקי PmWiki ובנוי על בסיס מערכת דביאן, שרת Apache HTTP Server, מאגר נתונים PostgreSQL המקושרים באמצעות שפת PHP.
הערות שוליים

↑  אודות האתר
Sebi

Sebi (בעברית: לעצמך) הוא שיר בסלובנית שנכתב, הולחן ובוצע על ידי זאלה קראל וגשפר שנטל. השיר ייצג את סלובניה באירוויזיון 2019 בתל אביב, ישראל, בעקבות זכייתו במקום הראשון בתחרות הגמר הלאומי הסלובני - EMA 2019.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  סלובניה | SloTop50 | 6 |  |
היסטוריית יציאות

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 16 בפברואר 2019 | הורדה דיגיטלית • הזרמת מוזיקה | יוניברסל מיוזיק |  |
הערות שוליים

↑  Zala Kralj and Gašper Šantl - Sebi lyrics, מילות השיר באתר ג'יניוס
↑  Štiri - EP by Zala Kralj & Gašper Šantl (באנגלית אמריקאית), נבדק ב-2019-03-13
| --- | --- |
בקרת זהויות :  MusicBrainz release group: 2d194354-52e6-4017-b460-2c8102c713cd  MusicBrainz work: 7a461bfe-120d-48eb-8bbb-fd1dbde17a42
OSCAR

OSCAR 1
"OSCAR" הם ראשי תיבות של Orbiting Satellite Carrying Amateur Radio, ובתרגום: לוויין הנע במסלול על מנת להעביר את שידורי חובבי הרדיו.
סדרת לווייני OSCAR משמשים להעברת תדרי הרדיו של חובבי הרדיו למקומות שונים בעולם, על מנת שאלה יוכלו לתקשר עם מקומות מרוחקים זה מזה. הם הומצאו, נבנו, ואף עוצבו על ידי מפעילי תחנות חובבים, תחת הדרכה ופיקוח כבדים של ארגוני חובבי הרדיו השונים בעולם.
היסטוריה

לוויין חובבי הרדיו הראשון ששוגר לחלל נקרא "OSCAR-1", אשר שוגר ב-12 בדצמבר 1961, סך-הכל ארבע שנים אחרי הלוויין הראשון, ספוטניק 1. OSCAR הוא גם הלוויין הראשון אשר שוגר לחלל בתור "לוויין משני", ורק לאחר הניסוי בו הוא קיבל מסלול קבוע מסביב לכדור הארץ. למרות היותו מקיף את כדור הארץ כל 22 ימים (מהירות שנחשבת איטית), עם שיגורו לחלל OSCAR שימש כבר למעלה מ-570 מפעילי תחנות חובבים ב-28 מדינות שונות, בהעברת תדרים ותקשור בין החובבים, ואף הביא לפריצת דרך של ממש בתחום לווייני התקשורת וחקר החלל באופן כללי. מדי שנה נשלח לוויין חדש לחלל, כל פעם כשהוא כולל חידושים שונים הקשורים בטכניקת העברת המסרים, כגון שיפור באיכות הקול, העברת מסרים בצורה דיגיטלית ועוד.
אופני התקשורת עם הלוויין

נכון להיום לווייני OSCAR תומכים באופני שידור וקליטה שונים, ביניהם: שידורי דיבור באפנון FM ו-SSB, כמו גם שידורים באפנון ספרתי (דיגיטלי) כמו AX.25, FSK (רדיו מנות – Packet radio) ו-PSK31.
תחומי השידור אל הלוויין (uplink) ומהלוויין אל כדור הארץ (downlink) סומנו בעבר על ידי אות אחת בלבד. לדוגמה, שידור באופן A מציין שתדר השידור אל הלוויין נעשה בתחום אורך הגל של עשרה מטרים, והקליטה ממנו נעשית בתחום אורך הגל של שני מטרים. לאחרונה משתמשים בסימון בעל שתי אותיות במתכונת של X/Y, כאשר X מציין את תדר השידור אל הלוויין ו-Y את תדר השידור מהלוויין אל כדור הארץ (כך שלמעשה, זהו תדר הקליטה).
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| אות הממסר | H | A | V | U | L | S | S2 | C | X | K | R |
| אורך הגל | 15 מטר | 10 מטר | 2 מטר | 70 סנטימטר | 23 סנטימטר | 13 סנטימטר | 9 סנטימטר | 5 סנטימטר | 3 סנטימטר | 1.2 סנטימטר | 6 מילימטר |
| תדר | 21 מגה-הרץ | 29 מגה-הרץ | 145 מגה-הרץ | 435 מגה-הרץ | 1.2 ג'יגה-הרץ | 2.4 ג'יגה-הרץ | 3.4 ג'יגה-הרץ | 5 ג'יגה-הרץ | 10 ג'יגה-הרץ | 24 ג'יגה-הרץ | 47 ג'יגה-הרץ |
אופני התקשורת עם הלוויין > אפקט דופלר

לווייני OSCAR נעים בחלל במהירות גבוהה יחסית לתחנת הקרקע, ותדרי הקליטה והשידור משתנים עקב כך - תופעה זו מכונה בשם אפקט דופלר: כאשר הלוויין מתקרב אל תחנת הקרקע, תדר הקליטה ממנו עולה מעל לתדר ששודר מהלוויין; כאשר הלוויין מתרחק מתחנת הקרקע, תדר הקליטה בתחנת הקרקע יורד מתחת לזה ששודר. בתקשורת עם הלוויין יש לאפקט דופלר משמעות מעשית. יש לשנות את תדר השידור והקליטה בעת התקשורת עם הלוויין כדי לשמור על ערוץ תקשורת פעיל.
המשוואות המתמטיות הבאות מראות את הקשר שבין סטיית התדר והמהירות היחסית שבין הלוויין לתחנת הקרקע:
| 0 | 1 | 2 |
| --- | --- | --- |
|  f_{d} | = | תדר דופלר המתוקן בקליטת תחנת הקרקע |
|  f_{u} | = | תדר דופלר המתוקן בשידור מתחנת הקרקע |
|  f | = | התדר המקורי |
|  v | = | מהירות הלוויין יחסית לתחנת הקרקע המטרים לשנייה; ערך זה הוא חיובי כאשר הלוויין נע אל עבר תחנת הקרקע, ושלילי כאשר הוא מתרחק ממנה |
|  C | = | מהירות ההתפשטות של הגלים האלקטרומגנטיים בריק ( 3x10^{8}  m/s) |

| שינוי בתדר | תיקון תדר השידור אל הלוויין | תיקון תדר השידור מהלוויין אל כדור הארץ |
| --- | --- | --- |
|  \Delta f={\frac {fv}{C}} |  f_{d}=f+{\frac {fv}{C}} |  f_{u}=f-{\frac {fv}{C}} |
חישוב המהירות היחסית שבין הלוויין לתחנת הקרקע אינו פשוט. חובבי הרדיו נעזרים לצורך זה במחשבים ותוכנות עקיבה. תוצאות החישוב מוזנות ישירות למקלטים והמשדרים המודרניים, שמשנים את התדר שלהם בהתאם לנדרש.
הערות שוליים

↑  שוגר מתחנת החלל
Olmadı

"Olmadı" (באנגלית: "It Did Not Happen"; ובעברית: "זֶה לֹא קָרָה") הוא שיר שהוקלט על ידי הזמר הטורקי ולט ביחד עם הזמרת-יוצרת הטורקייה אג'ה מומאי. הוא יצא לאור ב-15 באוקטובר 2021, בהוצאת חברת התקליטים ניף סושיאל, כסינגל שלא מתוך אלבום. את השיר כתבו השניים להפקה של קליפור.
השיר הגיע למקום ה-23 בטורקיה טופ 40.
רקע וכתיבה

השיר נכתב על ידי ולט ואג'ה מומאי והופק על ידי קליפור. "Olmadı" הוא דואט המבוצע כדיאלוג בין ולט למומאי. הוא מצהיר ”זו הייתה טעות פתאומית / הידיים שלי תמיד פתוחות לשמיים / תאמין לי שמעולם לא כעסתי עליך מעומקי הלב שלי” והיא משיבה ”לבסוף אני אוספת ממך את הכול [...] תוך כדי דימום”.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-25 מיליון השמעות.
וידאו קליפ

הווידאו קליפ הנלווה של "Olmadı" הועלה לערוץ היוטיוב של netd müzik ב-15 באוקטובר 2021, ביום יציאתו כסינגל. הקליפ צולם בשלושה מקומות. הראשון בבית חשוך בו נמצאת מומאי, השני ברחבי העיר בו נמצא ולט והשלישי מגולל סיפור חיים של בני זוג; הוא מחולק לשני חלקים. הראשון הוא פרידה וחזרה והשני הוא פרידה והדחקה.
נכון לאוגוסט 2023 עומד מונה הצפיות של הקליפ על למעלה מ-25 מיליון צפיות.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  טורקיה | טורקיה טופ 40 | 23 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 15 באוקטובר 2021 | הזרמת מוזיקה • הורדה דיגיטלית | ניף סושיאל |  |
הערות שוליים

1 2 3 4 5 6  Velet & Ece Mumay - Olmadı, נבדק ב-2023-08-28
1 2  Velet & Ece Mumay – Olmadı, נבדק ב-2023-08-28
↑  Olmadi by Ece Mumay & Velet from Turkey, Popnable.com (באנגלית)
↑  Velet - Olmadı lyrics + English translation, lyricstranslate.com (באנגלית)
↑  Olmadı, 2021-10-15, נבדק ב-2023-08-28
אבל באלבו

אבל אדוארדו באלבו (ספרדית: Abel Eduardo Balbo; נולד ב- 1 ביוני 1966 בעיירה אמפלמה ויז'ה קונסטיטיוסיון שבפרובינציית סנטה פה, ארגנטינה) הוא כדורגלן ארגנטינאי לשעבר.
באבלו החל לשחק בקבוצת הנוער של ניואל'ס אולד בויס, שיחק בקבוצה הבוגרת מ-30 באוגוסט 1987 ועד 1988, שנה שבה עבר לריבר פלייט. היה שותף לזכיית המועדון באליפות ארגנטינה.
אחרי שנתיים בריבר פלייט, עבר באלבו לאודינזה מהסרייה א'. באלבו כבש 11 שערים ב-28 משחקיו בעונתו הראשונה אך קבוצתו ירדה בסוף העונה לסרייה ב'. הוא מילא תפקיד חשוב בחזרתה של הקבוצה לסרייה א' עם 33 שערים בשתי העונות בהן בילתה הקבוצה בליגה השנייה. עונת השיא שלו בקבוצה הייתה ב-1992/1993 אז כבש 21 שערים.
ב-1993 הוא עבר לרומא, מצמרת הסרייה א'. בה שיחק 5 שנים כחלוץ. בעונתו החמישית (1997/1998) ברומא, שימש באלבו כקפטן הקבוצה. בעונת 1994/1995 כבש 22 שערים.
ב-1998, לאחר 5 שנים ברומא, עבר באלבו לפארמה אך כבש רק 4 שערים, מועדון פארמה זכה באותה עונה בגביע האיטלקי ובגביע אופ"א. לקראת סוף העונה עבר באלבו לפיורנטינה, אך גם בה לא הצליח להציג יכולת גבוהה. בשנת 2000 שב באלבו לרומא אך בשתי עונותיו האחרונות בקבוצה שיחק רק בשלושה משחקים וראה מהספסל כיצד חבריו זוכים באליפות.
ב-2002 שב באלבו לארגנטינה והצטרף לבוקה ג'וניורס אך פרש ממשחק לאחר ארבעה משחקים במדי הקבוצה.
באלבו היה חלוץ נבחרת ארגנטינה מ-1989 עד 1998. באלבו היה בסגל ארגנטינה למונדיאל 1990, למונדיאל 1994 ולמונדיאל 1998 ופעמיים היה שותף לזכייה בקופה אמריקה.
אבל דאירה

אבל "אביי" דאירה (באנגלית: Abel "Abbey" Dhaira;‏ 9 בספטמבר 1987 – 27 במרץ 2016) היה כדורגלן אוגנדי ששיחק בעמדת השוער בקבוצות באוגנדה, ברפובליקה הדמוקרטית של קונגו, באיסלנד ובטנזניה ובנבחרת אוגנדה.
קריירה

דאירה החל את הקריירה המקצוענית שלו בקבוצת אקספרס האוגנדית, ממנה עבר ל-URA. בהמשך עבר לוויטה קלאב מהרפובליקה הדמוקרטית של קונגו. בחודש ינואר 2011 חתם באיי. בי. וי. מליגת העל האיסלנדית. ב-11 במאי 2011 ערך את הופעת הבכורה שלו במועדון, כששיחק 90 דקות בניצחון 1-0 על ואלור במסגרת המחזור השלישי בליגה. בתחילת שנת 2013 עבר בהעברה חופשית לקבוצת סימבה הטנזנית, ובחודש ינואר 2014 חזר לאיי. בי. וי..
דאירה ערך 13 הופעות בנבחרת אוגנדה. את הופעת הבכורה שלו בנבחרת ערך בשנת 2009.
ב-27 במרץ 2016 נפטר דאירה מסרטן הקיבה ברייקיאוויק שבאיסלנד.
Second Time

Second Time הוא אלבום אולפן/מהדורה מחודשת של הזמרת הישראלית מאיה, כמו גם אלבום רשמי של המפיק מוזיקלי הישראלי עופר ניסים. הוא יצא לאור ב-12 בספטמבר 2006, בהוצאת חברת התקליטים סטאר 69 רקורדס. הוא כולל את להיטי המועדונים "Alone",‏ "First Time" ו-"Be My Boyfriend" שזכו להשמעות רבות בפלטפורמות הסטרימינג השונות. Second Time הוא מעין מהדורה מחודשת של אלבום הבכורה של מאיה וניסים, First Time, שיצא לאור בשנת 2005 וזכה להצלחה גם כן.
אף על פי שיצא בשנת 2006, נחשב Second Time לאחד מהאלבומים הישראליים המושמעים ביותר בכל הזמנים בספוטיפיי, עם סך מצטבר של למעלה מ-15 מיליון השמעות. השיר "First Time" (שיר הנושא של האלבום) נחשב לאחד מ-35 השירים הישראליים המושמעים ביותר בכל הזמנים בספוטיפיי.
רקע והצלחה

בשנת 2005 ראה אור אלבומו הבין-לאומי הראשון של עופר ניסים, First Time, וזאת במקביל לשני אלבומים בישראל: גרסה מקומית ל-First Time ו-The Remixes, אלבום רמיקס שהפיק ניסים ללהיטים של זמרים שונים. עם מאיה הפיק מספר להיטים, בהם "Summer Night City",‏ "Alone",‏ "Perfect Love",‏ "Rain",‏ "Heart Breaking והשיר "כל העולם". לאור הצלחת First Time, יצא בשנת 2006 האלבום Second Time אשר כלל רמיקסים ושני שירים חדשים: "On My Own" והלהיט "Be My Boyfriend".
רשימת רצועות

| Second Time> מס' | Second Time> שם | Second Time> משך | Second Time>  | Second Time>  | Second Time>  | Second Time>  | Second Time>  | Second Time>  | Second Time>  |
| --- | --- | --- | --- | --- | --- | --- | --- | --- | --- |
| 1. | Intro  | 5:00 |  |  |  |  |  |  |  |
| 2. | Searching  | 7:43 |  |  |  |  |  |  |  |
| 3. | Alone  | 8:23 |  |  |  |  |  |  |  |
| 4. | First Time  | 7:10 |  |  |  |  |  |  |  |
| 5. | Rain  | 8:03 |  |  |  |  |  |  |  |
| 6. | Anything  | 7:28 |  |  |  |  |  |  |  |
| 7. | Only You  | 8:42 |  |  |  |  |  |  |  |
| 8. | Heart Breaking  | 6:47 |  |  |  |  |  |  |  |
| 9. | Summer Night City  | 7:46 |  |  |  |  |  |  |  |
| 10. | That's the Way I Like It  | 9:58 |  |  |  |  |  |  |  |
| 11. | Perfect Love (Full Vocal Mix)  | 9:04 |  |  |  |  |  |  |  |
| 12. | On My Own (Original Mix)  | 9:19 |  |  |  |  |  |  |  |
| 13. | Be My Boyfriend (Original Mix)  | 7:46 |  |  |  |  |  |  |  |
| 14. | That's the Way I Like It (Peter Rauhofer Remix)  | 9:11 |  |  |  |  |  |  |  |
| 15. | Alone (Offer Reconstruction)  | 7:28 |  |  |  |  |  |  |  |
| 16. | Rain (Yinon Yahel Remix)  | 8:06 |  |  |  |  |  |  |  |
| 17. | First Time (Jose Spinnin Cortez Remix)  | 8:39 |  |  |  |  |  |  |  |
| 18. | Anything (Offer Reconstruction)  | 8:02 |  |  |  |  |  |  |  |
| 19. | On My Own (Hector Fonseca Remix)  | 7:22 |  |  |  |  |  |  |  |
| משך כולל: | משך כולל: | 152:05 |  |  |  |  |  |  |  |
Mood Indigo

| --- | --- |
 סינגל בביצוע Duke Ellington Orchestra
 יצא לאור:  1930 
 סוגה:  סטנדרט 
 שפה:  אנגלית 
 כתיבה:  Irving Mills 
 לחן:  דיוק אלינגטון, בארני ביגארד 
 
"Mood Indigo" (בעברית: "מצב רוח אינדיגו") הוא קטע ג'אז שהלחינו דיוק אלינגטון ובארני ביגארד עם מילים של אירווינג מילס.